**Jon Ludvig Nilssen Hammer** (født 2. juni 1990) er en norsk sjakkspiller og sportskommentator.

Biografi
--------

Han har tittelen stormester (GM) og har siden april 2009 vært nummer to på norgestoppen i sjakk, bak Magnus Carlsen.
Hammer ble tildelt tittelen av FIDE mandag 9. mars 2009. Han ble med det Norges tiende stormester. Hammer fulgte sjakklinjen på NTG Bærum, der han, som Magnus Carlsen, ble trent av Simen Agdestein.

Hammer regnes blant de største norske sjakktalentene, selv om prestasjonene hans til en viss grad har blitt overskygget av dem til klassekameraten Magnus Carlsen. Likevel har ikke Hammers resultater vært oversett, og han har en rekke seire i aldersbestemte norgesmesterskap.

Han har 3 norgesmesterskap i sjakk, det første i 2013 på Lillehammer
, 2017 i Stavanger og 2018 i Sarpsborg.
i tillegg til andreplassen fra 2008, da han kom likt på poeng med Frode Elsness i Tønsberg i juli, men tapte stikkampen i september.

Hammer sikret seg stormestertittelen med førsteplassen i den internasjonale turneringen på Gjøvik i årsskiftet 2008-2009. Selv om remis hadde vært tilstrekkelig for stormestertittelen, og delt førsteplass, satset Hammer på seier og vant dermed turneringen alene.

I mars 2010 deltok Hammer i den sterke turneringen *Cappelle la Grande* i Frankrike. Hammer gjorde et svært sterkt resultat og endte på 8.-plass med 6.5/9 og en prestasjon på 2676. Dette var nok til en femte GM-norm selv om dette ikke er nødvendig for å få tittelen.

I juli 2010 deltok Hammer i det greske lagmesterskapet i Hellas der han spilte for laget *L.P. Florinas*. Hammer gjorde sitt sterkeste resultat så langt med 5.5/7 og en prestasjon på 2891. Dette ga 23 nye ratingpoeng og Hammer. Han vant *Fagernes Chess International 2015* og kvalifiserte seg derigjennom til Norway Chess 2015 som igjen tok ham opp til plass 61 på FIDEs liste over verdens beste spillere. Han spilte remis mot Nordens nest beste spiller GM Peter Heine Nielsen, og tapte mot GM Vasyl Ivantsjuk. Blant nevneverdige motstandere som tapte mot Hammer er GM Arkadij Naiditsch, GM Robert Kempinski og GM Viktor Bologan.

Hammer slo i 2010 Magnus Carlsen i en turnering i Kristiansund.
Han slo også Carlsen i tidligere nevnte Norway Chess 2015.

Da Magnus Carlsen vant verdensmesterskapet i sjakk i november 2013, var Carlsen svært ordknapp på spørsmål om hvem som var med i hans team av sekundanter. Først etter at seieren var i boks ble det avslørt at Hammer hadde vært Carlsens eneste sekundant. Dette vakte stor oppsikt blant presse og sjakkeksperter, og ble karakterisert som en sensasjon. Mens Carlsen og resten av støtteapparatet var i Chennai, satt Hammer som en del av et team hjemme i Norge og analyserte partiene i all hemmelighet. Kommunikasjonen foregikk via Skype. Etter VM-seieren ga Carlsen Hammer litt av æren for suksessen: «Jon Ludvig har gjort en kjempejobb. Han har fullstendig stengt igjen for Anand med hvit, og det har vunnet matchen for meg.» I returoppgjøret i Sotsji året etter var Hammer igjen sekundant for Carlsen, men denne gang ikke like hemmelig, og som en del av et team ledet av dansken Peter Heine Nielsen.

Siden 2014 har han kommentert sjakksendinger for TV2 , samt for VGTV.

Hammer streamer innimellom på Twitch under brukernavnet gmjlh.

Referanser
----------

1. ↑  «Elo-siden». Arkivert fra originalen 22. juni 2013. Besøkt 7. juli 2013.
2. ↑  FIDEs utnevnelser i første kvartal 2009
3. ↑  *Gullfabrikken - Om eventyret Norges Toppidrettsgymnas*. Lysaker: Dinamo Forlag AS. 2015. ISBN 978-82-8071-314-8.
4. ↑  Profiler til turnering Glitnir Blitz Arkivert 27. mars 2008 hos Wayback Machine.
5. ↑  Endelig fikk han kongepokalen Nettavisen, 6. juli 2013
6. ↑  35-åring tok sin første kongepokal Arkivert 3. desember 2013 hos Wayback Machine. Nettavisen, 26. september 2008
7. ↑  Hammer ble stormester NRK 7. januar 2009
8. ↑  «Norsk sjakktalent slo verdenseneren», *VG Nett*, 29. oktober 2010.
9. ↑  «Carlsen Didn't Have Seconds in India». chess-news.ru. 26. november 2013. Arkivert fra originalen 22. desember 2014. Besøkt 14. november 2014.
10. ↑  
«Carlsen hadde kun kontakt med én». NRK Sport. 24. november 2013. Besøkt 14. november 2014.
11. ↑  
«Carlsen-trenerne jobber på spreng med Anands skremmeskudd». NRK Sport. 10. november 2014. Besøkt 14. november 2014.
12. ↑  «Jon Ludvig vrakes som TV 2-kommentator under London Chess Classic». *Matt & Patt*. 2. desember 2015. Besøkt 23. januar 2022.
13. ↑  AS, TV 2 (15. januar 2022). «- En gigantisk skuffelse». *TV 2* **(norsk)**. Besøkt 23. januar 2022.
14. ↑  «Slik følger du sjakk-VM på VGTV». *www.vg.no*. Besøkt 23. januar 2022.
15. ↑  «gmjlh - Twitch». Besøkt 19. september 2021.

Eksterne lenker
---------------

* (en) Jon Ludvig Hammer – FIDE Rediger på Wikidata

* (en) Jon Ludvig Hammer – US Chess Federation Rediger på Wikidata

* (en) Jon Ludvig Hammer – chessgames.com Rediger på Wikidata

* (en) Jon Ludvig Hammer – OlimpBase Rediger på Wikidata

* (en) Jon Ludvig Hammer – Chess.com Rediger på Wikidata

* (en) Jon Ludvig Hammer – 365Chess.com Rediger på Wikidata
* (en) Jon Ludvig Hammer på Twitter Rediger på Wikidata

* Jon Ludvig Hammer på Facebook Rediger på Wikidata

* Jon Ludvig Hammer på Instagram Rediger på Wikidata

* (en) Jon Ludvig Hammer på Twitch Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |

| * v
* d
* r
Norske stormestere i sjakk |
| --- |
| Det er 19 nordmenn som har fått tittelen Stormester av FIDE. |
| 
* Agdestein
* Amar
* Carlsen
* Christiansen
* Djurhuus
* Gausel
* Hammer
* Hauge
* Ringdal Hansen
* Johannessen
* Lie
* Arvola Notkevich
* Romanov
* Salomon
* Tari
* Tisdall
* Urkedal
* Øgaard
* Østenstad

 |  |